Toni Bler Britaniyaning YeIdan chiqishi favqulodda oqibatlarga olib kelishini aytdi

Buyuk Britaniyaning sobiq bosh vaziri Toni Bler mamlakatning Yevropa Ittifoqi tarkibidan chiqishi to‘g‘risidagi referendum Shotlandiyaning mustaqilligini qaytadan referendumga qo‘yish masalasini kun tartibiga chiqarishi mumkinligidan ogohlantirdi. Bu haqda, Reuters’ga asoslanib, “RBK” xabar bermoqda.

“Bu qaror favqulodda oqibatlarga egadir”, — ta’kidladi siyosatchi.
Blerning tushuntirishicha, odamlar ular Britaniyaning YeIdan chiqishi uchun bergan ovoz globalizatsiya yaratgan muammolarni hal qilib bermasligini tushunadi.
“Bu fojia”, — dedi u.
Eslatib o‘tamiz, referendum davomida saylovchilarning ko‘pchilik qismi Buyuk Britaniyaning YeI tarkibidan chiqishini yoqlab ovoz berdi.